**תפילת אברהם על סדום**

סדום ועמורה היו מקומות מאוד מאוד קשים. האנשים שם כל הזמן עשו חטאים.

הם התנהגו בצורה נוראית וקשה אחד אל השני, ולא האמינו בה'.

כל הזמן היו נשמעות משם צעקות.

ה' שיתף את אברהם וסיפר לו שהוא הולך להחריב ולהשמיד את סדום.

אברהם התפלל לה' וניסה לשכנע אותו לרחם עליהם.

הוא אמר לה':"אני אדם קטן כמו עפר ואפר, אבל אני רוצה לשאול אותך : אולי רוב האנשים בסדום ועמורה לא חוטאים? אולי אפשר למצוא שם כמה צדיקים, ובזכותם לא להחריב את הכל?"

ה' ענה לו שאם הוא ימצא בעיר עשרה צדיקים- הוא לא יחריב אותה.

אך מכיוון שאנשי העיר לא חזרו בתשובה ולא נמצאו שם צדיקים- ה' החריב את העיר.

רק לוט ומשפחתו (-אחיין של אברהם), יצאו מהעיר, וניצלו.

אברהם בתפילתו ניסה למצוא נקודות טובות בסדום ועמורה, וה' הסכים לחפש איתו את הדברים הטובים שאולי קיימים בסדום.

אך מכיוון ששניהם ראו שכל העיר חוטאת – ה' החליט להחריב אותה.

א. קריאה:

אפשרות א- עיינו בספר בראשית פרק יח פס' יז- לג. בפסוקים מתארת תפילת אברהם בסיפור סדום ועמורה.

אפשרות ב- קראו את הסיפור לאט וברור. לאחר מכן קראו אותו ושוב וספרו אותו במילים שלכם.

ב. דיון:

חישבו על השאלות הבאות ודונו עליהם בקבוצה )כל ילד אומר את דעתו לפי סדר הישיבה):

\* מה אברהם ביקש מה'? למה הוא ביקש את זה?

\* האם ה' שמע את תפילתו של אברהם?

\* האם תפילתו של אברהם התקיימה?

\* מה אברהם הבין מהתפילה שלו?

ג. משימה:

בתפילה של אברהם היתה שיחה בינו לבין ה'.

התחלקו ל-2 קבוצות:

קבוצה א'- הקול של ה'.

קבוצה ב'- הקול של אברהם.

כל קבוצה כותבת במילים שלה את הקול שהיא קיבלה. לדוגמא: אברהם: "קשה לי מאוד לחשוב שעיר שלמה תהרס כי..... אני מרחם עליהם.... אני מאמין בהם..... אני פונה אליך ה' כי..... אני מבקש ש..... אני שואל האם... עכשיו אני מבין ש.... "

לאחר מכן- עימדו אחד מול השני והציגו את השיחה בין ה' לאברהם.

ד. סיום:

הציגו את השיחה לפני כל הכיתה.

**תפילת יונה:**

יונה היה נביא (-אדם שה' מדבר איתו ושולח אותו לעשות דברים)

ה' שלח אותו לנינווה, שהיתה עיר של חוטאים. הוא ביקש ממנו להזהיר אותם שה' כועס עליהם.

יונה לא רצה לעשות את השליחות וניסה לברוח מה'.

הוא עלה על אונייה כדי לברוח לארץ רחוקה, אך הייתה סערה בים ואנשי האונייה נאלצו להשליך אותו לים, כדי שהאונייה לא תטבע.

ה' שלח דג גדול שבלע את יונה. לאחר שלושה ימים ושלושה לילות יונה התפלל לה' מתוך הבטן של הדג:

"ויתפלל יונה אל ה' אלוהיו ממעי הדגה", וכך הוא אמר לו:

"ה' יתברך, אני מתפלל אלייך מתוך הבטן של הדג! אני בצרה גדולה!

למרות שברחתי ממך ולמרות שהענשת אותי- אני מתפלל אלייך ואני יודע שאתה שומע אותי!

כל מה שיש מסביבי זה רק מים ומים ומים! אני מתחנן אלייך- תוציא אותי מכאן!!!

אם תציל אותי- אני מבטיח להחזיר לך על הישועה שתעשה לי!"

א. קריאה:

אפשרות א- עיינו בספר יונה פרק ב. בפרק מופיעה תפילתו של יונה ממעי הדג.

אפשרות ב- קראו את הסיפור לאט וברור. לאחר מכן קראו אותו ושוב וספרו אותו במילים שלכם.

ב. דיון:

חישבו ביחד, וענו על השאלות :

\* כמה ימים לקח ליונה להתחיל לדבר עם ה'?

\* מה גרם ליונה לפנות אל ה' ולהתפלל אליו?

\* האם ה' יכול לשמוע אדם שמתפלל אליו מתוך בטן של דג?

\* האם ה' מקשיב לתפילה של אדם שברח ממנו?

\* האם יונה האמין שה' שומע אותו?

\* למה הוא לא התפלל עד אז?

\* מי יודע- האם ה' הוציא את יונה מהדג והציל אותו, או לא?

ג. משימה:

הכינו הצגה על מסעו של יונה- מהרגע שה' שלח אותו לנינווה ועד לרגע שיונה מתפלל אליו.

כתבו תפילה של אדם הרוצה לחזור בתשובה לפני ה'. (ניתן לכתוב כמה תפילות).

ד. סיום:

הציגו את ההצגה לפני כל הכיתה.

אם אתם רוצים קראו את תפילותיכם לפני הכיתה.

**שירת הים**

לאחר יציאת מצרים הגיעו בני ישראל לים סוף.

הם ראו את המצרים המפחידים רודפים אחריהם וכמעט תופסים אותם.

ה' אמר למשה להניח את המטה שלו על הים, והים נקרע ונפתח לשניים.

בני ישראל עברו על השביל שנוצר באמצע הים,

ואז ה' סגר את הים על המצרים וכל המצרים טבעו ומתו.

אז ראו בני ישראל את הנס הגדול שה' עשה להם, וזה גרם להם להאמין בה' ובמשה.

מתוך השמחה הגדולה, הם התחילו לשיר לה':

"אז ישיר משה ובני ישראל את השירה הזאת לה':

ה' יתברך! תודה רבה על הנס הגדול שעשית לנו. תודה שהיצלת אותנו.

אתה ממש גדול וחזק ואדיר!

אתה מסוגל לנצח אפילו עם כל כך גדול וחזק ומפחיד כמו המצרים. הטבעת את החיילים שלהם ואת המרכבות והסוסים והפרשים שלהם.

עכשיו, בזכות הנס הזה, כל העמים מסביב פוחדים ממך ולא מעיזים להתקרב ולהילחם איתנו!

תודה לך ה'! "

גם מרים הנביאה, האחות של אהרון ומשה, קראה לכל הנשים- והן רקדו לכבוד ה' ותופפו בתופים.

א. קריאה:

אפשרות א- עיינו בספר שמות פרק טו פסוקים א- כב. בפסוקים מופיעה שירת הים.

אפשרות ב- קראו את הסיפור לאט וברור. לאחר מכן קראו אותו ושוב וספרו אותו במילים שלכם.

ב. דיון:

חישבו ביחד, וענו של השאלות:

\* מי האנשים שהתפללו פה?

\* האם הם ביקשו משהו מה' או אמרו לו תודה על משהו?

\* האם שירה לה' היא תפילה?

\* באיזה מצב אפשר להגיד שירה- לפני הנס או אחרי הנס?

ג. משימה:

1. כל תלמיד מנסה להיזכר בנס שקרה לו או למישהו שהוא מכיר, ומספר אותו לקבוצה.

2. בחרו סיפור אחד, וכתבו שירה על הנס שקרה בו.

3. נסו להוסיף מנגינה לשיר, ולשיר אותו ביחד.

ד. סיום:

קראו / שירו את השירה לפני הכיתה.

**תפילת שלמה**

שלמה המלך בנה את בית המקדש.

אחרי שהוא סיים את כל מלאכת הבניה- הוא הכניס את כלי הקודש ואת ארון ברית ה' לבית המקדש.

כולם שמחו וחגגו והקריבו הרבה קורבנות.

ואז שלמה המלך פרש כפיים למעלה, אל ה', ואמר לו:

"ה' אלקי ישראל- אין כמוך!

אתה הבטחת לאבא שלי שאני אבנה את בית-המקדש, והנה- קיימת את ההבטחה!

אני מבקש ממך שתשמור על ההבטחה הזאת כל הזמן.

בבית הזה שבניתי לך- עם ישראל להתפלל אלייך ולדבר איתך, ולבקש ממך דברים.

בבקשה תקשיב ותשמע ותענה להם תמיד! "

שלמה מתאר כמה מקרים שבהם יבואו עם-ישראל להתפלל בבית המקדש:

1. כשהם יפסידו במלחמה- הם יבואו להתחנן לפני ה' שיחזיר אותם אל הארץ.
2. כשתהיה בצורת ולא ירד גשם- הם יבואו לבית המקדש לבקש סליחה ולהתחנן אל ה' שיוריד להם גשם.
3. כשיהיה רעב בארץ- הם יבקשו ממנו שירחם עליהם, וישלח להם אוכל.
4. כשהם ייצאו למלחמה מול האויבים שלהם- הם יבואו לבקש מה' שישמור עליהם ויעזור להם לנצח.

שלמה מוסיף, שגם אנשים לא יהודים שישמעו על ה' וירצו להתקרב אליו- יבואו לבית המקדש להתפלל אליו.

א. קריאה:

אפשרות א- עיינו בספר מלכים א' פרק ח פסוקים יב- נג. בפסוקים מופיעה תפילת שלמה לאחר בניין בית המקדש.

קראו את הסיפור לאט וברור. לאחר מכן קראו אותו ושוב וספרו אותו במילים שלכם.

ב. דיון:

חישבו ביחד, וענו על השאלות:

שלמה המלך בנה את בית המקדש כדי שיהיה לעם ישראל מקום שבו יתפללו אל ה'.

\* על מה התפללו בבית המקדש?

\* מי יוכל להתפלל שם?

\* האם חשוב שיהיה מקום אחד שבו באים להתפלל?

\* האם תפילה צריכה מקום?

\* האם בית-המקדש גרם לזה שאנשים יתפללו ביחד?

ג. משימה:

ציירו על בריסטול גדול- איך היתה נראית התפילה בבית-במקדש.

נסו לחבר תפילה המתאימה למצב של העם היום.

ד. סיום:

הציגו את הציור לפני הכיתה, והסבירו מה מצויר בו.

קראו את התפילה לפני הכיתה.